cyanic-selkie/wikianc huggingface dataset:
Յուոզա Մատուլիս
Ծանոթագրություններ
Կատեգորիա:Լիտվացի քիմիկոսներ Կատեգորիա:Քիմիական գիտությունների դոկտորներ Կատեգորիա:Սոցիալիստական աշխատանքի հերոսներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ Կատեգորիա:ԽՍՀՄ ԳԱ թղթակից անդամներ Կատեգորիա:ԽՍՀՄ ԳԱ իսկական անդամներ Կատեգորիա:Խորհրդային քիմիկոսներ Կատեգորիա:Վիտովո Մեծի համալսարանի շրջանավարտներ Կատեգորիա:Լիտվայի քաղաքական գործիչներ
Իրարանցում (ֆիլմ)
Իրարանցում (აურზაური სალხინეთში), 1975 թվական Վրացֆիլմ կինոստուդիայում ռեժիսոր Լանա Գոգոբերիձեի կողմից նկարահանված գեղարվեստական ֆիլմ, կատակերգություն ։
Սյուժե
Ֆիլմում պատկերված է Արևմտյան Վրաստանի գյուղերից մեկը, որի բնակիչների հիմնական հետաքրքրությունը սահմանափակվում է ուտելիքի ապահովմամբ։ Գյուղի միապաղաղ առօրյան աշխուժանում է, երբ վերադառնում է գյուղի նախկին բնակչուհի Մակրոն, ով դարձել էր հայտնի դերասանուհի։ Նա իր հետ բերել է նկարների հավաքածու, որ ցանկանում է նվիրել հայրենի գյուղին։ Մակրոն կարողանում է կարգավորել իր զարմուհու անձնական կյանքը, ինչպես նաև նրան հաջողվում է թանգարան բացել տեղի ռեստորանում։
Արտաքին հղումներ
Կատեգորիա:Վրացական ֆիլմեր Կատեգորիա:1975 ֆիլմեր Կատեգորիա:Խորհրդային ֆիլմեր Կատեգորիա:Լանա Ղողոբերիձեի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Վրացերեն ֆիլմեր
Աղպրիկ
Աղպրիկ, Սուրբ Աղպրիկ, վանք Մեծ Հայքի Տուրուբերան գավառում։ Միջնադարում մեծ ուխտատեղի էր։ Ըստ ավանդության կառուցվել է Թադևոս Առաքյալի ձեռքով ։
Ծանոթագրություններ
Կատեգորիա:Թուրքիայի վանքեր
Մելանոցիտ
Մելանոցիտներ (μέλας - սև, մուգ և κύτος - տարա, այստեղ՝ բջիջ ) - մելանին գունակ արտադրող մասնագիտացված բջիջներ։ Տեղակայված են հիմնականում մաշկում՝ վերնամաշկի հիմային բջիջների շերտում, մազի մատրիքսում, ինչպես նաև, համեմատաբար քիչ քանակով, աչքի միջին թաղանթում (անոթաթաղանթ), ներքին ականջում, մենինգեալ թաղանթում, ոսկրերում և սրտում։ Մարդկանց մոտ պայմանավորում են մաշկի գույնը։
Ծագում
Մելանոցիտները ունեն էկտոմեզենքիմային ծագում։ Մելանոբլաստներից նրանց վերջնական տարբերակումը կատարվում է նյարդային կատարում և նյարդային խողովակում, հյուսվածքային շրջապատի և հիպոֆիզի մելանոտրոպին հորմոնի ազդեցության տակ։ Մարդու էպիդերմիսում առաջին մելանոցիտները հայտնվում են էմբրիոգենեզի 2-րդ ամսում, իսկ դերմայում՝ դրանից 2 շաբաթ առաջ։
Կառուցվածք
Մելանոցիտները ելուստավոր, դենդրիտային բջիջներ են։ Ելուստները պարունակում են բազմաթիվ մելանոսոմներ, ռիբոսոմներ և հաղորդակցվում են հարակից կեռատինոցիտների հետ դեսմոսոմների միջոցով։ Յուրաքանչյուր մելանոցիտ իր այդ ելուստներով կապված է մի խումբ հարևան կեռատինոցիտների հետ. այդպիսի կառուցվածքը անվանում են էդիդերմալ-մելանոցիտային միավորում։
Մելանինը մելանոցիտներում տեղակայվում է հատուկ օրգանելների՝ մելանոսոմների մեջ, որոնցում և տեղի է ունենում մելանինի սինթեզը։
Մելանոցիտներից դեպի կեռատինոցիտներ մելանինի տեղափոխման մեխանիզմը դեռևս մինչև վերջ հայտնի չէ։ Ենթադրվում է, որ այն իրականացվում է կեռատինոցիտի կողմից առանձին մելանոսոմները կամ նրանց խմբերը ֆագոցիտոզի ենթարկելու եղանակով։
Ֆունկցիաները
Մելանոցիտները կատարում են պաշտպանական ֆունկցիա. օրգանիզմը պաշտպանում են ուլտրամանուշակագույն ճառագայթներից։ Ի պատասխան ՈՒՄ-ճառագայթման ուժգնացման տեղի է ունենում մելանինի քանակի ավելացում մելանոցիտներում։ Մելանինը ընտրողաբար կլանում է արևային ճառագայթման ուլտրամանուշակագույն սպեկտրը։ Բացի այդ մելանինը կատարում է նաև յուրահատուկ ջերմամեկուսիչ ֆունկցիա։
Մաշկի գույնը պայմանավորված է ոչ թե էպիդերմիսում մելանոցիտների քանակով (որն ընդհանուր առմամբ հաստատուն է տարբեր ռասայի ներկայացուցիչների մոտ), այլ մելանոսոմների՝ մելանինով հագեցվածությամբ։ Տարբերում են էումելանոսոմներ և ֆեոմելանոսոմներ, որոնք պարունակում են համապատասխանաբար էումելանին և ֆեոմելանին գունակներ, և պայմանավորում են մաշկի գույնի համապատասխանաբար մուգ (սև-դարչնագույն) և բաց (դեղնա-կարմիր) երանգները։
Ֆիլիպ Իվանովսկի
Ֆիլիպ Իվանովսկի (Филип Ивановски, ), հյուսիսմակեդոնացի ֆուտբոլիստ, «ՌօՊՍ» ակումբի հարձակվող։
Ակումբային կարիերա
Ֆիլիպ Իվանովսկին հանդես է եկել «Վարդար» և «Ռաբոտնիչկի» ակումբների երիտասարդական կազմերում։ Դրանից հետո խաղացել է «Ալյումինա» ակումբում։ 2004 թվականի ամռանը տեղափոխվել է Սկոպիե քաղաքի «Մակեդոնիա» ակումբ։ 2005/06 մրցաշրջանում թիմի հետ միասին զբաղեցրել է երկրորդ տեղը Մակեդոնիայի առաջնությունում՝ զիջելով «Ռաբոտնիչկի» ակումբին։ Ֆիլիպ Իվանովսկին 22 գոլով դարձել է երկրորդ լավագույն ռմբարկուն՝ զիջելով Ստևիցա Ռիստիչին, որը խփել էր 27 գոլ։ Այդ մրցաշրջանում թիմը նվաճել է նաև Մակեդոնիայի գավաթը՝ եզրափակչում հաղթելով «Շկենդիային» (3:2). Ֆիլիպ Իվանովսկին դարձել է գոլի հեղինակ ավելացված ժամանակում։ 2006/07 մրցաշրջանի երկրորդ կեսում անցկացրել է 16 խաղ և խփել 10 գոլ։
2007 թվականի ձմռանը տեղափոխվել է լեհական «Դիսկոլոբիա» ակումբ, որը նրա համար վճարել է 800 000 եվրո։ Էքստրակլասում նորամուտը կատարել է 2007 թվականի մարտի 3-ին՝ «Վիձևի» դեմ խաղում (0:0) ։ 2007 թվականին թիմի հետ միասին նվաճել է Լեհաստանի գավաթն ու Լեհաստանի սուպերգավաթը։
2008 թվականի ամռանը տեղափոխվել է Վարշավայի «Պոլոնիա», որտեղ նորամուտը նշել է 2008 թվականի օգոստոսի 16-ին՝ Կրակովի «Վիսլոյի» դեմ տնային խաղում (0:2) ։ «Պոլոնիայի» կազմում իր առաջին գոլը խփել է 2008 թվականի օգոստոսի 23-ին «Լոձի» դեմ խաղում (1:2) ։ 2008 թվականի օգոստոսի 29-ին կայացած «Շլյոնսկի» դեմ հաջորդ խաղում (3:0) Իվանովսկին ձևակերպել է հեթ-տրիկ։
Կարիերան հավաքականում
Ֆիլիպ Իվանովսկին հանդես է եկել Մակեդոնիայի մինչև 21 տարեկանների հավաքականում։ Մակեդոնիայի Հանրապետության ազգային հավաքականում նորամուտը կատարել է 2009 թվականի հունիսի 10-ին՝ Իսլանդիայի դեմ տնային խաղում (2:0) ՝ հանդիպման 66-րդ րոպեին փոխարինելով Ակո Ստոյկովին և 86-րդ րոպեին գրավելով Գուննլեյֆեր Գունլեյֆսոնի պաշտպանած դարպասը։
Արտաքին հղումներ
Կատեգորիա:Մակեդոնացի ֆուտբոլիստներ Կատեգորիա:Հյուսիսային Մակեդոնիայի հավաքականի ֆուտբոլիստներ Կատեգորիա:Ռաբոտնիչկիի ֆուտբոլիստներ Կատեգորիա:Պոլոնիա Վարշավայի ֆուտբոլիստներ Կատեգորիա:Վարդարի ֆուտբոլիստներ Կատեգորիա:Ֆուտբոլի հարձակվողներ
Կոտելինկա
Կոտելինկա (Котелинка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Դուբնյա գետի ձախ ափից 19 կմ հեռավորության վրա։ Գետի երկարությունը կազմում է 14 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Կրապիվենկա
Կրապիվենկա (Крапивенка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ժելչա գետի ձախ ափից 52 կմ հեռավորության վրա։ Գետի երկարությունը կազմում է 21 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Յուսեֆ Այտ Բեննասեր
Նանսի
Այտ Բեննասերը Նանսիի ակադեմիայի սան է։ Իր պրոֆեսիոնալ դեբյուտը նշեց 2015 թվականի օգոստոսի 3-ին՝ Տուրի դեմ խաղում ։ Իր առաջին գոլը խփեց նոյեմբերի 28-ին՝ Հավրի դեմ խաղում ։ Դեկտեմբերի 1-ին մարոկկացին գոլային փոխանցում տվեց Սոշոյի դեմ խաղում, իսկ հանդիպումն ավարտվեց 2-2 հաշվով ։ Իր առաջին մրցաշրջանում Այտ Բեննասերը անցկացրեց 34 հանդիպում՝ դառնալով 1 գոլի և 2 գոլային փոխանցման հեղինակ։
Մոնակո
2016 թվականի հունիսի 25-ին Այտ Բեննասերը 5 տարվա պայմանագիր կնքեց Մոնակոյի հետ, ինչից հետո վարձավճարով վերադարձավ Նանսի։ Նոյեմբերի 30-ին նա գոլի և գոլային փոխանցման հեղինակ դարձավ Մեցի դեմ խաղում ։ 2016-17 մրցաշրջանում մարոկկացին անցկացրեց 27 հանդիպում՝ դառնալով 3 գոլի և 1 գոլային փոխանցման հեղինակ ։ 2017 թվականի օգոստոսի 16-ին Այտ Բեննասերը 1 տարվա վարձավճարով տեղափոխվեց Կան  ։ Իր դեբյուտը ակումբի կազմում նշեց օգոստոսի 20-ին՝ Լիլի դեմ խաղում ։ Կանի կազմում Այտ Բեննասերը անցկացրեց 29 հանդիպում ։
2018-19 մրցաշրջանում Այտ Բեննասերը վերադարձավ Մոնակո ։
Միջազգային կարիերա
Մարոկկոյի ազգային հավաքական Այտ Բեննասերը առաջին անգամ հրավիրվեց 2016 թվականի մարտին՝ Կաբո Վերդեի դեմ խաղերի համար, սակայն այս խաղերում խաղադաշտ դուրս չեկավ  ։ Իր դեբյուտը ազգային հավաքականում նշեց օգոստոսի 31-ին՝ փոխարինման մտնելով Ալբանիայի դեմ ընկերական խաղում ։ Առաջին հանդիպումը հավաքականի մեկնարկային կազմում անցկացրեց սեպտեմբերի 4-ին՝ Սան Տոմե և Պրինսիպիի դեմ խաղում ։
2017 թվականին Այտ Բեննասերը մասնակցեց Աֆրիկայի ազգերի գավաթին ՝ խաղադաշտ դուրս գալով միայն Տոգոյի դեմ խաղում , իսկ Մարոկկոն դուրս մնաց քառորդ եզրափակչում՝ 1-0 հաշվով պարտվելով Եգիպտոսին  ։ 2018 թվականի մայիսին Այտ Բեննասերը ընդգրկվեց Մարոկկոյի՝ աշխարհի առաջնության համար վերջնական կազմում  ։ Առաջնությունում նա չանցկացրեց ոչ մի հանդիպում , իսկ Մարոկկոն դուրս մնաց խմբային փուլից  ։
Ակումբային վիճակագրություն
2018 թվականի օգոստոսի 25-ի դրությամբ
Միջազգային վիճակագրություն
2018 թվականի օգոստոսի 25-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Մարոկկացի ֆուտբոլիստներ Կատեգորիա:Մարոկկոյի հավաքականի ֆուտբոլիստներ Կատեգորիա:Նանսիի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Կանի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆրանսիացի ֆուտբոլիստներ
Սերգեյ Պեսկով
Սերգեյ Նիկոլաևիչ Պեսկով, ռուս դիվանագետ։ Առաջին կարգի արտակարգ և լիազոր դեսպան (հունիսի 28 2006 ) ։
Կենսագրություն
Ավարտել է Լոմոնսովի անվան Ասիայի և Աֆրիկայի երկրների ինստիտուտը (1972)։ Որպես դիվանագետ աշխատում է 1987 թվականից։
Ընտանիք
Ունի որդի՝ Դմիտրի Պեսկովը, ով Ռուսաստանի նախագահ Վլադիմիր Պուտինի մամլո քարտուղարն է։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Խորհրդային դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Ճառընտիր (4803)
Ճառընտիր (4803), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4803 թվի տակ։ Ձեռագիրը գրվել է 15-դարում Գրիգոր գրչի կողմից։ Գրված է թղթի վրա, որը ունի 53x33 չափս։ Ձեռագիրը կազմված է 258 թերթից։ Գրված է երկսյուն, բոլորգրով։ Կազմը` լուսանցազարդ տախտակ։ Հիշատակարաններ գրչի՝ 1բ, 16ա, 149ա, 252բ և այլուր, 1բ, 153ա և այլուր (16-րդ դար), 11բ, 19բ, 22բ (18-րդ դար) ։
Ծանոթագրություններ
Կատեգորիա:Մատենադարանի ձեռագրեր
Ադամա Տրաորե (ֆուտբոլիստ, ծնված 1995)
Ադամա Տրաորե (Adama Traoré, ), մալիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի և Մալիի ազգային հավաքականի կազմում։ Խաղում է կենտրոնական կիսապաշտպանի դիրքում ։
Լիլ
Պրոֆեսիոնալ ֆուտբոլիստի կարիերան Տրաորեն սկսել է Բակարիջանում ։ 2014 թվականի հունվարին նա տեղափոխվեց Լիլ, ինչից հետո վարձավճարով միացավ բելգիական Մուսկրոն Պերյուվելզին։ Իր դեբյուտը ակումբի կազմում նշեց ապրիլի 20-ին՝ փոխարինման մտնելով Վեստերլոյի դեմ խաղում ։ Մուսկրոնի կազմում Տրաորեն անցկացրեց 3 հանդիպում։
Իր դեբյուտը Լիլի կազմում Տրաորեն նշեց 2014 թվականի սեպտեմբերի 24-ին փոխարինման մտնելով Նիսի դեմ խաղում ։ Առաջին հանդիպումը թիմի մեկնարկային կազմում անցկացրեց հոկտեմբերի 5-ին՝ Օլիմպիկ Լիոնի դեմ խաղում ։ Իր առաջին գոլը խփեց 2015 թվականի հունվարի 7-ին՝ Էվիանի դեմ խաղում ։ Ապրիլի 19-ին նա գոլի հեղինակ դարձավ Բորդոյի դեմ խաղում՝ օգնելով իր թիմին հաղթել 2-0 հաշվով ։ Լիլի կազմում Տրաորեն անցկացրեց 24 հանդիպում՝ դառնալով 2 գոլի և 1 գոլային փոխանցման հեղինակ ։
Մոնակո
2015 թվականի հուլիսի 10-ին Տրաորեն 5 տարվա պայմանագիր կնքեց Մոնակոյի հետ  ։ Իր դեբյուտը ակումբի կազմում նշեց օգոստոսի 4-ին՝ փոխարինելով Մարիո Պաշալիչին Չեմպիոնների Լիգայի որակավորման 3-րդ փուլի Յանգ Բոյզի դեմ խաղում ։ Առաջին հանդիպումը Մոնակոյի մեկնարկային կազմում անցկացրեց օգոստոսի 22-ին՝ Թուլուզի դեմ խաղում ։ Իր առաջին գոլը խփեց 2016 թվականի սեպտեմբերի 10-ին՝ Լիլի դեմ խաղում ։ Հոկտեմբերի 21-ին նա գոլի հեղինակ դարձավ Մոնպելիեի դեմ խաղում՝ օգնելով Մոնակոյին հաղթել 6-2 հաշվով ։
2017 թվականի հունվարի 31-ին Տրաորեն մինչև մրցաշրջանի ավարտը վարձավճարով միացավ Ռիու Ավիին ։ Իր դեբյուտը նշեց մարտի 12-ին՝ Մորեյրենսեի դեմ խաղում ։ Իր առաջին գոլը խփեց ապրիլի 1-ին՝ Բոավիշտայի դեմ խաղում ։ Ռիու Ավիի կազմում Տրաորեն անցկացրեց 7 հանդիպում՝ դառնալով 1 գոլի հեղինակ ։ 2017-18 մրցաշրջանում մալիացին վերադարձավ Մոնակո, սակայն բաց թողեց մրցաշրջանի մեծ մասը վնասվածքների պատճառով ։ 2017 թվականի նոյեմբերի 4-ին նա դուբլ ձևակերպեց Գենգանի դեմ խաղում՝ օգնելով իր թիմին հաղթել 6-0 հաշվով ։
Միջազգային կարիերա
Տրաորեն ներկայացրել է Մալին մինչև 20 տարեկանների երիտասարդական հավաքականում։ 2013 թվականին նա Մ20 հավաքականի կազմում մասնակցեց Աֆրիկայի ազգերի գավաթին և աշխարհի առաջնությանը ։ 2015 թվականին նա մասնակցեց աշխարհի Մ20 առաջնությանը ՝ անցկացրած 7 խաղերում դառնալով 4 գոլի և 3 գոլային փոխանցման հեղինակ ։ Տրաորեն ճանաչվեց առաջնության լավագույն ֆուտբոլիստ, իսկ Մալին զբաղեցրեց 3-րդ հորիզոնականը մրցաշարում ՝ 3-րդ տեղի համար խաղում հաղթելով Սենեգալին ։
Իր դեբյուտը Մալիի ազգային հավաքականում Տրաորեն նշեց 2015 թվականի հոկտեմբերի 9-ին՝ Բուրկինա Ֆասոյի դեմ ընկերական խաղում ։ Իր առաջին գոլը ազգային հավաքականի կազմում խփեց 2016 թվականի սեպտեմբերի 4-ին՝ Բենինի դեմ խաղում ։ 2017 թվականին Տրաորեն մասնակցեց Աֆրիկայի ազգերի գավաթին, սակայն չանցկացրեց ոչ մի հանդիպում, իսկ Մալին դուրս մնաց խմբային փուլից ։
Ակումբային վիճակագրություն
2018 թվականի օգոստոսի 25-ի դրությամբ
Միջազգային վիճակագրություն
2018 թվականի օգոստոսի 25-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Մալիացի ֆուտբոլիստներ Կատեգորիա:Մալիի հավաքականի ֆուտբոլիստներ Կատեգորիա:Լիլի ֆուտբոլիստներ Կատեգորիա:Մուսկրոն Պերյուվելզի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Ռիու Ավիի ֆուտբոլիստներ
Մելիք-Բեգլարյաններ
Բեգլարյաններ,( Մելիք / Իշխան Բեգլարյաններ), իշխան Գյուլիստանի, տեր Գյուլիստանի և Թարինջի, միջնադարյան հայ ազնվական տոհմ։
XVI - XIX դարերում եղել են Գյուլիստանի Մելիքները։ Տոհմի իշխանությունն առաջացել է XVI դարի վերջին։ Րաֆֆին գրում է ,- Մեր ձեռքում գտնված մի գրչագիր պատմություն, Մելիք Բեգլարյանների ծագումը դուրս է բերում Հայոց Աղվանքի նահապետներից մեկից՝ Առանից, որն իր հերթին սերում էր Սիսակյաններից ( Մ. Խորենացի ՝ Հայոց պատմությոն։ ) :
ԲԵԳԼԱՐՅԱՆՆԵՐ
Տեսակ- Արքայատոհմ / Իշխանատոհմ
Սահմաններ- Կուրակ գետից՝ Գանձակի սահմաններից մինչեւ Թարթար գետը։
Տիտղոս- Մելիք / Իշխան
Հիմնադիր- Մելիք Աբով I
Ազգային պատկանելիություն- Հայ
Իշխանանիստը- Գյուլիստան ամրոց ( Հոռեկա վանքի մելիքական ապարանք)
ՊԱՏՄՈՒԹՅՈՒՆ
Մելիք Բեգլարյանները ,- գրում է Րաֆֆին,- բնիկ Ուտեացիներ են, Նիժ գյուղից։
Թե ի՞նչ համգամանքներ ստիպեցին նրանց թողնել Ուտիքը եւ գալ Արցախ - այդ մասին լռում է պատմությունը։ Գյուլիստանի գավառում բնակություն հաստատած այս տան առաջին ներկայացուցիչը « Հայերի մեջ հայտնի էր Սեւ Աբով անունով, որը հասարակ մարդ չէր.Նա իր հայրենիքում ժողովրդի կառավարիչ էր, հարուստ էր» ։
Սեւ Աբովի տոհմը Արցախ է եկել XVI դարի վերջին եւ բնակություն հաստատել այժմյան Թալիշ գյուղի մերձակայքում։ Շատ շուտով, շնորհիվ իր մի քաջագործության, Սեւ Աբովը Նվեր է ստանում Հին Թալիշ գյուղը։ Հայտնի է, որ Սեւ hարյուրապետը վախճանվհլ է 1632 Թ. եւ թաղվել Հոռեկա վանքի մոտ, ուր գտնվում է Մելիք Բեգլարյանների տոհմական գերեզմանատունը ։
Սեւ Աբուվին հաջորդում է որդին՝ Մելիք Յավրին,ապա մյուս որդին՝ Մելիք Բեգլար I-ը ։ Վերջինս հիմնում է Գյուլիստանի մելիքությունը եւ ընդարձակում տիրապետության սահմանները ։
Մելիք-Բեգլարյանների ժառանգներն մինչ օրս շարունակում են անձնվիրաբար ծառայել Հայրենիքին։
ԲԵԳԼԱՐՅԱՆՆԵՐԻ ՏՈՀՄԱՑԱՆԿԸ
-
ՆՇԱՆԱՎՈՐ ԲԵԳԼԱՐՅԱՆՆԵՐ
մելիք-Բեգլարյաններից են սերում մի շարք ականավոր քաղաքական, գիտութեան եւ մշակութային գործիչներ։
Մելիք-Բեգլարյանների տոհմի ճյուղավորումից են սերում նաեւ Մելիք-Հովսեփյանների (Օսիպյանների) տոհմը։
Երեւանի Ճարտարապետության եւ շինարարության Համալսարանի առաջին ռեկտոր։ Տեխնիկական գիտությունների դոկտոր, պրոֆեսոր։
ԵՃՇՊՀ խորհրդի նախագահ(2010-2011)
եղել է ԱՊՀ շինարարական բարձրագույն ուսումնական հաստատությունների միջազգային ասոցիացիայի փոխնախագահը
Պարգեւներ - Անանիա Շիրակացի Մեդալ
ՀՀ գիտության վաստակավոր գործիչ
ԽՍՀՄ ոսհծկե եւ արծաթե մեդալ
Արձակագիր, առակագիր, հրապարակախոս
Հրապարահախոս, խմբագիր եւ բանաստեղծ
ԱՎԱՆԴԱՊԱՏՈՒՄՆԵՐ
Մելիք Աբով III-ը խելացի կառավարիչ էր եւ լուսավոր հետք է թողել հայոց մելիքությունների պատմության մեջ։ Իր կառավարման տարիներից մի օրինակ։ 1784 թ. Նոյեմբերի 5-ին, մի պատրվակով պարսիկ Իբրահիմ-խանը իր մոտ է հրավիրում Մելիք Աբով III-ին, Ջրաբերդի Մելիք Մեջլումին, Դիզակի Մելիք Բախտամին, ու Գանձասարի կաթողիկոս Հովհաննես Հասան-Ջալալյանին եւ դավադրորեն կալանավորում նրանց։ Ուխտադրուժ խանը մելիքներին եւ Հովհաննես կաթողիկոսին նետում է Շուշիի բերդը (վերջինս 1786 թ.-ին սպանվում է բերդում)։ Բայց Մելիք Մեջլումի զորապետ Թյուլի Արզումանը , Դալի Մահրասան (Ավագ Վարդապետ) եւ շուշեցի Մելքումը խորտակում են զնդանի դռներն եւ ազատում հայ մելիքներին ։
Գրականություն
Կատեգորիա:Հասան-Ջալալյաններ Կատեգորիա:Մելիք-Բեգլարյաններ
Սոն Նա Յուն
Սոն Նա Յուն, հարավկորեացի դերասանուհի։ Նա հանդիսանում է վոկալիստ Հարավային Կորեայի Apink խմբում  ։
Վաղ կյանք
Սոն Նա-Յունը ծնվել է 1994 թվականի փետրվարի 10-ին Սեուլում, Հարավային Կորեայում։ Նա հաճախել է Չունգդայի միջնակարգ դպրոցը, իսկ ավելի ուշ տեղափոխվել է Սեուլի կատարողական արվեստի դպրոց, ավարտել է 2013 թվականի փետրվարի 7-ին ։ 2013 թվականին ընդունվել է Դոնգուկի համալսարանի թատրոնի և կինոյի ֆակուլտետը։ Նա նաև ընտրվել է վերոհիշյալ համալսարանի դեսպան  2014 թվականին ։
2011 թվական:
Նա Apink խմբի առաջին անդամն է, որը հայտարարվել է 2011 թվականին  ։ Սոնն առաջելույթ է ունեցել Apink խմբի հետ Mnet's M! Countdown և կատարել «I Don't Know» և «Wishlist» երգերը, որոնք ընդգրկել են իրենց դեբյուտային EP SEVEN SPRINGS  Apink խմբում ։
2012 թվական։
2012 թվականին, Սոնը կատարել է իր գործող դեբյուտը որպես դեռահասների Hae-ի և The Great Seer դրամայի դերասանուհի ։ Նա դերեր է ստացել այլ դրամաներում, ինչպիսիք են «Salamander Guru» և T«he Shadows»,« Childless Comfort» և «Twenty Again»։ Նա նաև նկարահանվել է «Marrying the Mafia 5» ֆիլմերում ։
2013 թվականին և 2014 թվականին, Սոնը նկարահանվել է MBC-ի «We Got Married»  Shinee Taemin հետ որպես վիրտուալ ամուսնական զույգ, որի համար Սոնը ստացել  է «Տարվա աստղ» մրցանակը  MBC Entertainment  մրցանակաբաշխությունում   ։
Անձնական կյանք
Սոնը ունի կրտսեր քույր Սոն Սաե-Յուն անունով ։
Ֆիլմագրություն
Ֆիլմեր
Հեռուստատեսային դրամաներ
Երաժշտական տեսահոլովակի տեսքը
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի մոդելներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի երգչուհիներ Կատեգորիա:Հարավկորեացի հեռուստատեսային դերասանուհիներ
Հոլոքոստի թանգարան (ԱՄՆ)
Միացյալ Նահանգների Հոլոքոստի հիշատակի թանգարան (United States Holocaust Memorial Museum), ամերիկյան ազգային կազմակերպություն, որ զբաղվում է Հոլոքոստի փաստագրմամբ, ուսումնասիրությամբ ու մեկնաբանմամբ և ծառայում է որպես հուշարձան Հոլոքոստի ժամանակ զոհված միլիոնավոր մարդկանց համար; Գտնվում է ԱՄՆ մայրաքաղաք Վաշինգտոնում (գրասենյակներ ունի Նյու Յորքում, Բոստոնում, Բոկա Ռատոնում, Չիկագոյում, Լոս Անջելեսում և Դալլասում)։
Թանգարանը բացվել է 1993 թվականի ապրիլի վերջին և մինչև 2018 թվականի հունվար ընդունել է 43 մլն այցելու ։ «Թանգարանի հիմնական խնդիրն այն է, որ հավաքի ու տարածի գիտելիքներ այդ աննախադեպ ողբերգության մասին, պահպանի նրանց հիշատակը, որոնք տառապել են, և խրախուսի այցելուներին մտորել այն բարոյական հարցերի մասին, որոնք տալիս են Հոլոքոստի դեպքերը, ինչպես նաև իրենց քաղաքացիական պարտականությունների մասին»։
Հոլոքոստի թանգարանն ամենաշատ այցելուներն ունեցող պատմական թանգարանն է աշխարհում ։
Թանգարանի ցուցասրահի գրանիտե պատին խոշոր տառերով փորագրված է Հիտլերի արտահայտությունը. «Ո՞վ է, ի վերջո, այսօր խոսում հայերի ոչնչացման մասին»։
Պատմություն
1979 թվականի սեպտեմբերի 27-ին Հոլոքոստի հարցերով նախագահական հանձնաժողովն Էլի Վիզելի գլխավորությամբ ԱՄՆ նախագահ Ջիմի Քարթերին է ներկայացրել հաշվետվություն, որում ներառվել է երաշխավորություն ԱՄՆ-ում Հոլոքոստի հիշատակի պահպանման համար։ 1988 թվականի հոկտեմբերի 5-ին տեղի է ունեցել թանգարանի հիմքը գցելու հանդիսավոր արարողությունն ԱՄՆ նախագահ Ռոնալդ Ռեյգանի մասնակցությամբ։ Թանգարանը բացվել է 1993 թվականի ապրիլի 22-ին նախագահ Բիլ Քլինթոնի կողմից ։ Թանգարանի առաջին այցելուն եղել է 1989 թվականի Խաղաղության Նոբելյան մրցանակի դափնեկիր, Տիբեթի XIV Դալայ լամա Նգագվանգ Լովզանգ Տենցզին Գյամցխոն ։
Արտաքին հղումներ
Կատեգորիա:Հոլոքոստի թանգարաններ Կատեգորիա:1993 հիմնադրված թանգարաններ
Who Knew (երգ, Փինք)
«Who Knew» (Ո՞վ կարող էր իմանալ), փոփ ռոք երգ ամերիկացի երգչուհի Փինքի չորրորդ՝ «I'm Not Dead» ալբոմից, որը թողարկվել է 2006 թվականին։ Երգի հեղինակներն են Փինքը, Մաքս Մարտինը և Լուկաշ «Dr. Luke» Գոթվալդը։ 2006 թվականին թողարկվել է որպես ալբոմի երկրորդ սինգլ, իսկ 2007 թվականին՝ «U + Ur Hand» սինգլի հաջողությունից հետո, ամերիկյան ռադիոյում վերաթողարկվել է որպես չորրորդ սինգլ ։
2009 թվականի նոյեմբերի 24-ին թողարկվել է «Rock Band» վիդեոխաղում։
Նախադրյալներ
2006 թվականի մայիսի 26-ին «London Daily Mail»-ին տված հարցազրույցում Փինքն ասել է, որ երգը թմրամիջոցների պատճառով սիրելիի կորստի մասին է. «Իմ կյանքը պարզապես խենթ էր, ես (պատանեկան տարիքում) կորցրել էի գլուխս և բազմաթիվ հիմար բաներ էի անում։ Իմ ընկերներից մի քանիսը վաճառում էին կոկաին, և ես նույնպես թմրանյութեր էի ընդունում։ Ես դրա վերաբերյալ միշտ անկեղծ եմ եղել՝ չնայած, որ ես չեմ սիրում մանրամասնության մեջ մտնել։ Ես շատ երիտասարդ երկրպագուներ ունեմ, և ես չէի ցանկանա նրանց ինչ-որ գաղափարներ տալ։ Երբ ես 14 տարեկան էի, գտա ընկերոջս, որը մահացել էր թմրանյութերի չարաշահումից։ Նա ուղղակի ընկեր էր, ոչ թե սիրած տղա։ Թաղմանը գտնվող մարդկանց մեծ մասը երեխաներ էին։ Դա պետք է արթնացներ ինձ, բայց այդպես չի եղել»։
«Billboard» ամսագիրը երգի երկրորդ գրախոսությունում (ամերիկյան վերաթողարկման մասին) երգն անվանել է «ուրիշ դասական, խելացի, շատ սիրատենչ մեղեդային երգ ընկերոջ մահվան մասին։ Ամսագրում Փինքն անվանվել է «ալտերնատիվ փոփի առաջին արքայադուստր ։
Երգում հնչում է ակուստիկ կիթառ, ստեղնաշարային գործիք, թմբուկ և էլեկտրակիթառ։ Գոթվալդը, Մարտինը և Փինքը նաև նույն ալբոմից «U + Ur Hand» երգի համահեղինակներն են։
Հայտնվելը հիթ-շքերթներում
Երգը թողարկվել է 2006 թվականին՝ որպես ալբոմի երկրորդ սինգլ, և շատ հայտնի է դարձել Ավստրալիայում, որտեղի «ARIA Singles Chart» հիթ-շքերթում պիկի է հասել 2-րդ հորիզոնականում և ավելի քան 70000 վաճառքի դիմաց ստացել պլատինե կարգավիճակ։ Այն «ARIA» հիթ-շքերթի 2006 թվականի լավագույն 100 սինգլների ցանկում զբաղեցրել է 9-րդ հորիզոնականը։ «Who Knew» երգը 2006 թվականի հունիսի սկզբին ընդգրկվել է «UK Singles Chart»-ում՝ զբաղեցնելով 19-րդ հորիզոնականը, իսկ հաջորդ շաբաթ հասել է իր պիկին՝ զբաղեցնելով 5-րդ հորիզոնականը։ Դա նրա հինգերորդ համատեղ սինգլն է Մեծ Բրիտանիայի հիթ-շքերթում ամենաբարձր դիրք գրավելով և երկրորդ ամենաերկարանվագն է «So What!»-ից հետո։ Ընդհանուր առմամբ, 26 շաբաթվա ընթացքում լավագույն հարյուրյակում երգն առաջ է անցել #1 «Just Like A Pill» հիթից ։
Երբ սինգլը սկզբնապես թողարկվել էր Հյուսիսային Ամերիկայում, «Who Knew» երգն ունեցել է չնչին հաջողություն։ Չնայած, որ երգը Կանադայի «BDS Airplay Chart» հիթ-շքերթում պիկի է հասել 19-րդ հորիզոնականում, ըստ էության՝ այն անտեսվել է ամերիկյան ռադիոկայանների կողմից։ Միացյալ Նահանգներում, որտեղ երգը 2006 թվականի մայիսի 8-ին թողարկվել է ռադիոյի համար, այն ձախողվել է «Billboard Hot 100» հիթ-շքերթում՝ սկզբում «Bubbling Under Hot 100 Singles» հիթ-շքերթում հասնելով 18-րդ հորիզոնականին (որը համեմատվում է ամենահանրաճանաչ երգերի հետ, որոնք երբևէ ներառված են եղել «Hot 100»-ում)։ «Billboard» ամսագիրը ռադիոյում սինգլի ցածր ակտիվությունը կապել է «I’m Not Dead»-ի սկզբնական վաճառքների զգալի նվազման հետ ։
2007 թվականի մարտին երգն օգտագործվել է «ABC»-ի «Օքթոուբեր Ռոուդ» հեռուստասերիալի գովազդի համար, որից հետո թվային վաճառքների թիվն աճել է. արդյունքում երգն ամսվա վերջին «Hot 100»-ում առաջնելույթել է 95-րդ հորիզոնական ։ Նույն ժամանակահատվածում «I’m Not Dead» ալբոմի երրորդ սինգլը՝ «U + Ur Hand»-ը, ռադիոյում մեծ հաջողություն է ունեցել և վերագրվել Միացյալ Նահանգներում Փինքի «վերակենդանացած» գործունեությանը ։ Փինքը «Who Knew» երգը կատարել է 2007 թվականի մայիսի 9-ին՝ «American Idol»-ի թողարկումներից մեկի ժամանակ։ Այն 2007 թվականի հունիսի 26-ին Միացյալ Նահանգներում վերաթողարկվել է ռադիոյին աջակցելու համար ՝ չնայած երգն ամսվա սկզբին հնչել էր «CHR/top 40» և «hot AC/adult top 40» ռադիոկայաններում ։ 2007 թվականի 25-րդ շաբաթը «Who Knew» երգը կրկին ընդգրկվել է «Billboard Hot 100»-ում՝ զբաղեցնելով 94-րդ հորիզոնականը և բարձրացել մինչև 9-րդ հորիզոնական։ Այն դարձել է Փինքի 8-րդ սինգլը, որը հայտնվել է հիթ-շքերթի լավագույն տասնյակում, ինչպես նաև այն իր դիրքերը չի զիջել «U + Ur Hand» երգին ։
Տեսահոլովակ
Տեսահոլովակի ռեժիսոր է դարձել Սեմ Բեյերից, Ռոբերտ Հեյլզից և Բրայան Լաձարոյից բաղկացած «Dragon» խումբը ։ Նկարահանվել է 2016 թվականի ապրիլի 15-ին, Լոս Անջելեսում, և համացանցում և բրիտանական երաժշտական հեռուստաալիքներում թողարկվել է 2006 թվականի մայիսի սկզբին։ Տեսահոլովակը գերմանական «MTV»-ի և իտալական «TRL»-ի լավագույն տասնյակում զբաղեցրել է առաջին հորիզոնականը։ «Who Knew»-ն Գերմանիայում «TRL»-ի լավագույնն է ընտրվել 20 անգամ` Փինքին թույլ տալով վաստակել «Ոսկե երիզ»։ Ամերիկյան «Total Request Live» հաղորդման մեջ «Առաջին դիտում» խորագիրը կրող հատվածում մայիսի 22-ին տեղի է ունեցել տեսահոլովակի պրեմիերան և հաջորդ օրը շոուի հիթ-շքերթում այն ընդգրկվել է լավագույն տասնյակում ։ Երգն 8 օր անընդմեջ (մինչև հունիսի 9-ը) ընդգրկված է եղել տեսահոլովակների հիթ-շքերթում՝ պիկի հասնելով 7-րդ հորիզոնականում ։
Տեսահոլովակում երիտասարդ զույգն այցելում է տոնավաճառ և պատրաստվում զբոսնել, և ինչ-որ պահի տղան վզնոց է հագցնում աղջկա պարանոցին։ Տեսահոլովակում ժամանակը հետ է գնում մինչև այն պահը, երբ նախորդ գիշեր տղան գաղտնի կերպով թմրանյութ է ներարկում իրեն, մինչ աղջիկը քնած էր։ Դիմակահանդեսի ժամանակ, երբ աղջիկը խաղ էր խաղում, տղան հեռանում է։ Աղջիկը հասկանում է, որ տղան հեռացել է, և գնում է նրա հետևից, բայց երբ նա տղային խնդրում է մնալ իր հետ, տղան սկսում է բարկանալ։ Տղան գնում է դեպի տոնավաճառի ետնամուտքը՝ թմրանյութեր ներարկելու, և սկսում է քրտնել։ Ընկերուհին տղային գտնելու համար այսուայն կողմ է քայլում և նրան գտնում է անգիտակից վիճակում, քանի որ վերջինս ստացել էր չափից շատ դոզա։ Աղջիկը համբուրում է նրան, վերադարձնում վզնոցը և զանգահարում շտապօգնություն։ Երբ բժիշկները գալիս են, աղջիկն արտասվում է։ Այդ տեսարանների միջև հայտնվում են Փինքի մասնակցությամբ կադրեր, որտեղ նա երգում է տոնավաճառի մուտքի մոտ։
Փինքի` 2008 թվականին թողարկված «Funhouse» ալբոմում երգչուհին կյանքը համեմատում է դիմակահանդեսի հետ, որովհետև դիմակահանդեը, ըստ երևույթին, պետք է ուրախություն բերի, բայց դա, իրականում, այդպես չէ։ Տեսահոլովակում տոնավաճառների տեսարանն աղջկա պաշտպանվածության կեղծ զգացողություն է հաղորդում։
Արտաքին հղումներ
Կատեգորիա:2006 սինգլներ Կատեգորիա:Փինքի երգեր Կատեգորիա:Ֆեմինիստական երգեր Կատեգորիա:Երգեր ինքնասպանության մասին Կատեգորիա:2006 երգեր Կատեգորիա:Ռոք երգեր Կատեգորիա:Փոփ երգեր Կատեգորիա:Երգեր այբբենական կարգով Կատեգորիա:Երգեր թմրանյութերի մասին
Զուվանդա Մեյերի
Զուվանդա Մեյերի, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Մերկ կամ ծածկված մանր ելունդիկներով միամյա խոտաբույս է։ 10-25 սմ բարձրություն ունեցող ցողունը բարակ է և ճյուղավորված։ Ցողունային տերևները ձվաձև-երկարավուն են, ամբողջաեզր և ցողունագիրկ ականջուկներով։ Ծաղիկները քառատիպ են, պսակաթերթերը՝ վառ վարդագույն։ Պատիճները քառանիստ են, երկարավուն ակոսներով, 4-6 սմ երկարությամբ։ Սերմերը դասավորված են մեկ շարքով ։
Էկոլոգիա
Աճում է ստորին և միջին լեռնային գոտում՝ ծովի մակարդակից 800-1500 մ բարձրությունների վրա, ինչպես նաև խճաքարոտ և քարքարոտ լանջերին։ Ծաղկում է ապրիլ-մայիս ամիսներին, պտղաբերում՝ մայիսին ։
Պահպանություն
Վտանգված տեսակ է։ Կովկասի էնդեմիկ բույսերից է։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված բնակավայրերի ընդարձակման և հանքարդյունաբերության զարգացման հետ, սպառնում է տարածման և բնակության շրջանների կրճատման և անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պահպանության գործողություններ չեն իրականացվում։ Անհրաժեշտ է ստեղծել նոր ԲՀՊՏ Ագարակի մոտ (Մեղրու շրջան) ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Ստևիցա Ռիստիչ
Ստևիցա Ռիստիչ (Стевица Ристиќ, Стевица Ристић, ), մակեդոնացի ֆուտբոլիստ, հարձակվող։ Ունի նաև Սերբիայի քաղաքացիություն։
Ռաբաներա
Ռաբաներա  (Rabanera), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Տիերա դե Կմերոս շրջանի (կոմարկայի) կազմի մեջ։ Զբաղեցնում է 13,81 կմ2 տարածք։ Բնակչությունը կազմում է 36 մարդ (2010 թվականի տվյալներով)։ Գտնվում է պրովինցիայի վարչական կենտրոնից 43 կմ հեռավորության վրա։
Ստևիցա Ռիստիչ
Ակումբային կարիերա
Ստևիցա Ռիստիչը ֆուտբոլային կարիերան սկսել է իր հարազատ քաղաքի «Վրշաց» ակումբում։ 2003 թվականից մինչև 2006 թվականը խաղացել է մակեդոնական «Սիլեկս» ակումբում, որի կազմում երկու անգամ դարձել է Մակեդոնիայի առաջնության լավագույն ռմբարկու։ 2007 թվականին մեկնել է Հարավային Կորեա, որտեղ հանդես է եկել «Չոնբուկ Հյոնդե Մոտորս» և »Փհոհան Ստիլերս» ակումբներում։ Վերջինիս կազմում Ռիստիչը 2009 մրցաշրջանում հաղթել է ԱՖԿ Չեմպիոնների լիգայում։ 2010 թվականին տեղափոխվել է ուզբեկական «Բունյոդկոր»։ 2010 թվականի օգոստոսի 29-ին Ստևիցան եռամյա պայմանագիր է կնքել Պերմի «Ամկարի» հետ ։ Նոր ակումբում Ստևիցա Ռիստիչն իր նորամուտը կատարել է սեպտեմբերի 16-ին՝ Սամարայի «Կռիլյա Սովետով» ակումբի դեմ խաղում և միանգամից աչքի ընկել խփած գոլով ։ 2011 թվականի հուլիսի 6-ին երկամյա պամանագիր է կնքել «Սուվոն Բլյուուինգզ» ակումբի հետ և չորս օր անց խփել իր առաջին գոլը նոր ակումբում՝ աչքի ընկնելով իր նորամուտային խաղում։
Ռաբաներա
Կատեգորիա:Իսպանիայի բնակավայրեր
Ստևիցա Ռիստիչ
Միջազգային կարիերա
Մակեդոնիայի հավաքականում նորամուտը նշել է 2007 թվականի փետրվարի 7-ին՝ Ալբանիայի դեմ խաղում՝ դառնալով գոլի հեղինակ, որը հաղթանակ է բերել իր թիմին։
Մի քանի հարցազրույց անձնական հարցերով
Մի քանի հարցազրույց անձնական հարցերով (რამდენიმე ინტერვიუ პირად საკითხებზე), 1978 թվականին «Վրացֆիլմ» կինոստուդիայում նկարահանված գեղարվեստական ֆիլմ։
Ստևիցա Ռիստիչ
Միջազգային կարիերա
Ընդհանուր՝ 15 խաղ / 1 գոլ, 4 հաղթանակ, 3 ոչ-ոքի, 8 պարտություն
Մի քանի հարցազրույց անձնական հարցերով
Սյուժե
Սոֆիկոն իրեն համարում է երջանիկ կին. նա ունի հետաքրքիր աշխատանք, սիրելի ամուսին, երեխաներ։ Նա մշտապես շրջապատված է մարդկանցով, գիտի նրանց խնդիրները և իր աշխատանքն էլ համարում է իր կյանքի իմաստը։ Սակայն մշտապես գործուղումների մեջ գտնվելու պատճառով նա չի էլ նկատում, որ իր ընտանեկան երջանիկ թվացող կյանքը փլուզման եզրին է։ Կարողանալով օգնել շատերին՝ Սոֆիկոն ոչինչ չի կարողանում անել այն ժամանակ, երբ նրա ամուսինը՝ Արչիլը, հեռանում է ուրիշ կնոջ մոտ։
Արտաքին հղումներ
Կատեգորիա:Վրացական ֆիլմեր Կատեգորիա:1978 ֆիլմեր Կատեգորիա:Խորհրդային ֆիլմեր Կատեգորիա:Լանա Ղողոբերիձեի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Վրացերեն ֆիլմեր Կատեգորիա:Խորհրդային դրամա ֆիլմեր
Ստևիցա Ռիստիչ
Ծանոթագրություններ
Կատեգորիա:Մակեդոնացի ֆուտբոլիստներ Կատեգորիա:Սերբ ֆուտբոլիստներ Կատեգորիա:Հյուսիսային Մակեդոնիայի հավաքականի ֆուտբոլիստներ Կատեգորիա:Ամկար Պերմի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Շնկոտեմ Զանգեզուրի
Շնկոտեմ Զանգեզուրի, խաչածաղկավորների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Տարածվածություն
Հայաստանում հանդիպում է Զանգեզուրի (լեռնագագաթ՝ Խուստուփ, Արավուս) և Մեղրու (Վարդանաձոր) ֆլորիստիկական շրջաններում։ Ունի 3 լոկալիտետ ։
Էկոլոգիա
Աճում է ենթալպյան և ալպյան գոտիներում՝ ծովի մակարդակից 2000-3100 մ բարձրությունների վրա և ժայռաճեղքերում։ Ծաղկում է հունիսին, պտղաբերում՝ հուլիսին ։
Պահպանություն
Վտանգված տեսակ է։ Հայաստանի էնդեմիկ բույսերից է։ Տրածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակին, կապված կլիմայի գլոբալ փոփոխության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում ։
Պահպանության միջոցառումներ չեն իրականացվում։ Անհրաժեշտ է ստեղծել ԲՀՊՏ Խուստուփի ենթալպյան և ալպյան գոտիներում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Ռուստամ Կասիմջանով
Վաղ տարիներ
Կասիմջանովի լավագույն արդյունքներն են՝ առաջին հորիզոնական 1998 թվականի Ասիայի առաջնությունում, երկրորդ՝ 1999 թվականի շախմատի աշխարհի երիտասարդական առաջնությունում, առաջին՝ 2002 թվականին Պամպլոնայում (Վիկտոր Բոլոգանի հետ 3½/6 միավորով հիմնական առաջնությունն ավարտելուց հետո հաղթում է նրան կայծակնային շախմատում), 8/9 միավորով առաջին՝ 2003 թվականի Վլիսինգենի բաց առաջնությունում, 2005 թվականին Պունայում Լիվիու Դիտեր Նիսիպյանուի հետ միասին 6/9 միավորով առաջին հորիզոնական, 2000 թվականի շախմատային օլիմպիադայում առաջին տախտակի վրա 12 հնարավորից վաստակել է 9½ (Ուզբեկստանը այս առաջնությունում նվաճել է բրոնզե մեդալ) և երկրորդ հորիզոնականն է գրավել 2002 թվականի շախմատի աշխարհի գավաթում՝ զիջելով Վիշվանաթան Անանդին։ Երկու անգամ մասնակցե է Վեյկ ան Զեյի մրցաշարին, սակայն հաջողության չի հասել․ 1999 թվականին՝ 11-րդ իսկ 2002 թվականին 13-րդ հորիզոնական։
ՖԻԴԵ-ի շախմատի աշխարհի առաջնություն 2004
2004 թվականի Լիբիայի մայրաքաղաք Տրիպոլիում կայացած ՖԻԴԵ-ի շախմատի աշխարհի առաջնությունում Կասիմջանովը անսպասելիորեն հասավ եզրափակիչ՝ հաղթելով Ալեխանդրո Ռամիրեսին, Էհսան Ղաեմ Մաղամիին, Վասիլի Իվանչուկին, Զոլտան Ալմաշիին, Ալեքսանդր Գրիշչուկին և Վեսելին Տոպալովին։ Եզրափակչում նա հաղթեց Մայքլ Ադամսին և Գարրի Կասպարովի հետ աշխարհի չեմպիոնի տիտղոսը վիճարկելու իրավունք ստացավ։
Առաջնության եզրափակիչ վեց խացերում երկու խաղացողներն էլ հաղթեցին երկու անգամ։ Կասիմջանովը լրացուցիչ արագ խաղերից առաջինում սևերով հաղթում է։ Երկրորդ խաղը ոչ-ոքի ավարտելով Կասիմջանովը դառնում է ՖԻԴԵ-ի վարկածով աշխարհի չեմպիոն։
Ծանոթագրություններ
Կատեգորիա:Տաշքենդ քաղաքում ծնվածներ Կատեգորիա:Շախմատի գրոսմայստերներ Կատեգորիա:Ուզբեկ շախմատիստներ
Իգոր Ռազդրոգին
Իգոր Ալեքսանդրովիչ Ռազդրոգին (Игорь Александрович Раздрогин, ), ռուս գեղանկարիչ, գրաֆիկ և մանկավարժ, արվեստագիտության թեկնածու, պրոֆեսոր, Ռուսաստանի Դաշնության արվեստի վաստակավոր գործիչ, Ռուսաստանի Դաշնության վաստակավոր նկարիչ, Սանկտ Պետերբուրգի նկարիչների միության (մինչև 1992 թվականը՝ ՌՍՖՍՀ նկարիչների միության Լենինգրադի կազմակերպություն) անդամ ։
Կենսագրություն
Իգոր Ռազդրոգինը ծնվել է 1923 թվականի դեկտեմբերի 7-ին Պետրոգրադում։ Միջնակարգ դպրոցն ավարտելուց հետո զորակոչվել է Կարմիր բանակ։ Կռվել է Լենինգրադի ռազմաճակատում, ծառայել է ծովային բրիգադի զորամասերում Սինյավինոյի մոտ, մասնակցել է Լենինգրադի շրջափակման ճեղքմանը, Մերձբալթիկայի ազատագրմանը, երեք անգամ վիրավորվել։ Իգոր Ռազդրոգինը պարգևատրվել է Փառքի երրորդ աստիճանի շքանշանով, Հայրենական պատերազմի առաջին աստիճանի շքանշանով, «Լենինգրադի ազատագրման համար», «Գերմանիայի նկատմամբ տարած հաղթանակի համար» մեդալներով, Նախիմովի մեդալով ։
Զորացրվելուց հետո՝ 1946 թվականին, ընդունվել է Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտի գեղանկարչության ֆակուլտետ, որտեղ սովորել է Բորիս Ֆոգելի, Սեմյոն Աբուգովի, Հենրիխ Պավլովսկու, Միխայիլ Պլատունովի, Ալեքսանդր Զայցևի մոտ։ 1952 թվականին Իգոր Ռազդրոգինն ավարտել է ինստիտուտը (Բորիս Իոգանսոնի արվեստանոց)՝ ստանալով գեղանկարչի որակավորում։ Նրա դիպլոմային աշխատանքն է եղել «Վ. Ի. Լենինի մեկնումը Շուշենսկոե գյուղից» («Отъезд В. И. Ленина из села Шушенского») պատմահեղափոխական նկարը ։
Իգոր Ռազդրոգինը ցուցահանդեսների մասնակցել է 1952 թվականից։ Ստեղծել է դիմանկարներ, բնանկարներ, ժանրային նկարներ, էտյուդներ բնօրինակից։ 1953 թվականին դարձել է Լենինգրադի նկարիչների միության անդամ։ Արվեստագիտության թեկնածու է, Իլյա Ռեպինի անվան գեղանկարչության, քանդակագործության ու ճարտարապետության ինստիտուտի պրոֆեսոր, Ռուսաստանի Դաշնության արվեստի վաստակավոր գործիչ, Ռուսաստանի Դաշնության վաստակավոր նկարիչ։ Նրա աշխատանքներից են «Գյուղական ուսուցչուհի» (1957), «Լուղարկորդ» («Сплавщик», 1960), «Շրջանային կենտրոնում» (1961), «Սիբիրի դոմնաներ», «Նավաստու սենյակ», «Ագրոնոմ Ե. Բելոուսովի դիմանկարը» (բոլորն էլ 1964), «Գրքի շուկա» (1975), «Էվենկ կինը երեխայի հետ» («Эвенка с ребёнком») (1977), «Շաբաթօրյակ։ Հաղթանակի այգու ծառատնկումը» («Субботник. Посадка парка Победы») (1980), «Մուլեն Ռուժ» (1985), «Եղջերվաբույծի դիմանկարը» (2008), «Դարբինը» (2009) նկարները և այլն։
Իգոր Ռազդրոգինի աշխատանքները պահվում են Ռուսական պետական թանգարանում, Տրետյակովյան պատկերասրահում, այլ թանգարաններում ու մասնավոր հավաքածուներում Ռուսաստանում, Կորեայում, Ֆինլանդիայում, ԱՄՆ-ում, Չինաստանում, Մեծ Բրիտանիայում, Ավստրիայում, Ֆրանսիայում ու այլ երկրներում ։
Աղբյուրներ
Կատեգորիա:Ռուս նկարիչներ Կատեգորիա:Հայրենական մեծ պատերազմի մասնակիցներ Կատեգորիա:Ռուս մանկավարժներ Կատեգորիա:Ռուսաստանի Դաշնության արվեստի վաստակավոր գործիչներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ
Արմեն Մելկիկյան
Արմեն Արտավազդի Մելկիկյան, ՀՀ պետական գործիչ, Եվրոպական միությունում և Համաշխարհային մաքսային կազմակերպությունում Հայաստանի Հանրապետության մաքսային կցորդ։
Աշխատանքային գործունեություն
Ամուսնացած է, ունի երկու դուստր։ Անկուսակցական է։
Այլ գործունեություն
Ծանոթագրություններ
Կատեգորիա:ՀՀ պետական գործիչներ Կատեգորիա:1984 ծնունդներ Կատեգորիա:Մայիսի 5 ծնունդներ Կատեգորիա:Երևան քաղաքում ծնվածներ Կատեգորիա:Հայ-ռուսական (սլավոնական) համալսարանի շրջանավարտներ Կատեգորիա:Տնտեսագիտության թեկնածուներ Կատեգորիա:Երևանի Անտոն Չեխովի անվան թիվ 55 դպրոցի շրջանավարտներ
Ստեփան Մելիք-Բախշյան
Ստեփան Տիգրանի Մելիք-Բախշյան , հայ խորհրդային պատմաբան։ Պատմական գիտությունների դոկտոր (1965 թվական), պրոֆեսոր (1969 թվական)։ Զբաղվել է Միջնադարյան Հայաստանի պատմագիտական հարցերով։
Կենսագրություն
Ստեփան Տիգրանի Մելիք-Բախշյանը ծնվել է 1924 թվականի ապրիլի 15-ին Նախիջևանի Ինքնավար Խորհրդային Սոցիալիստական Հանրապետության Շահկերտ գյուղում (այժմ՝ Ղազանչի, Ադրբեջանում) ։ 1934 թվականին ընտանիքով տեղափոխվել են Երևան, որտեղ շարունակելով ուսումն, ավարտել է Աբովյանի անվան միջնակարգ դպրոցը և 1940 թվականին ընդունվել Երևանի պետական համալսարանի պատմության ֆակուլտետը։ Երևանի համալսարանի պատմության ֆակուլտետը գերազանցությամբ ավարտել է 1945 թվականին և ընդունվել համալսարանի ասպիրանտուրան` միջնադարյան հայոց պատմության մասնագիտացմամբ  1946 թվականին ԵՊՀ հայոց պատմության ամբիոնում վարել է ասիստենտի պաշտոն։ 1949 թվականին Ստ.Մելիք-Բախշյանը պաշտպանել է թեկնածուական ատենախոսություն և աշխատանքի անցել համալսարանի նույն ամբիոնում, լրիվ դրույքով, աշխատել է համալսարանի նույն ամբիոնում՝ սկզբում որպես ավագ դասախոս, հետո` դոցենտ ։  Դասավանդել է նաև Երևանի Խ.Աբովյանի անվան հայկական պետական մանկավարժական ինստիտուտում։ Զբաղվել է Հայաստանի միջին դարերի պատմության հարցերով։ 1965 թվականին պաշտպանել է դոկտորական ատենախոսություն և ստացել է պատմական գիտությունների դոկտորի գիտական աստիճան։ 1968 թվականին զբաղեցրել է պրոֆեսորի պաշտոն։ 1969 թվականին նրան շնորհվել է պրոֆեսորի կոչում ։ 1949 թվականից նա շուրջ հիսուն տարի դասավանդել է ԵՊՀ-ում, ինչպես նաև Խ.Աբովյանի անվան հայկական պետական մանկավարժական ինստիտուտում ։ Ընդ որում, ԵՊՀ պատմության ֆակուլտետում դասավանդել է Հայաստանի, Վրաստանի, Ադրբեջանի պատմություն և հայոց պատմության աղբյուրագիտություն։ Մահացել է Երևանում, 1998 թվականի մարտի 28-ին ։
Մենագրություններ
Հեղինակ է մի շարք մենագրությունների, որոնցից առավել կարևոր են` «Սոցիալական շարժումները Հայաստանում V դարում» (Եր․, 1950), «Պավլիկյան շարժումը Հայաստանում» (Եր․, 1953, ռուս.՝ 1955), «Հայաստանը VII-IX դարերում» (Եր․, 1968) :
«Սոցիալական շարժումները Հայաստանում V-րդ դարում» հեղինակը խիստ քննական մոտեցում է հանդես բերում պատմագիրների և այլ սկզբնաղբյուրների հաղորդած հաղորդագրությունների նկատմամբ, և գիտական դիրքերից քննադատության է ենթարկում հայագիտության մեջ եղած սխալ տեսակետները հիշյալ շարժումների մասին։ Ստեփան Մելիք-Բախշյանի աշխատության ամենակարևոր արժանիքն այն է, որ այդ աշխատությունը սովետահայ պատմագիտության մեջ՝ V-րդ դարի Հայաստանի սոցիալական շարժումների պատմության ուսումնասիրության բնագավառում, հանդիսանում է առաջին լուրջ փորձը։ «Սոցիալական շարժումները Հայաստանում V-րդ դարում» աշխատությունը զերծ չէ նաև թերություններից և վիճելի դրույթներից։ Ստեփան Մելիք-Բախշյանը իր աշխատության մեջ մի ծավալուն բաժին մանիքեությանը, բայց քանի որ նրա աշխատությունը ունի «Սոցիալական շարժումները Հայաստանում V-րդ դարում» վերնագիրը, ուստի մանիքեությանը վերաբերող այդ բաժինը միանգամայն ավելորդ է, և ոչնչով չի նպաստում V-րդ դարի Հայաստանի սոցիալական շարժումները լուսաբանելու հարցին։ Հեղինակն ինքն էլ այն կարծիքին է, որ բորբորիտներն ու մծղնեականները կապ չունեին մանիքեության հետ (էջ 187 և 202-206)։ Իհարկե, սրանով չենք ուզում ասել, թե մանիքեության մասին գրելն ավելորդ է, սակայն աշխատության մեջ այդ մասին լավագույն դեպքում կարելի էր ասել միայն մի քանի խոսք, այնինչ Մելիք-Բախշյանը դրան տրամադրել է անհամեմատ ավելի շատ տեղ (18 էջ), քան իր հիմնական թեմային (24 էջ) ։
Բուհական դասագրքեր և ուսումնական ձեռնարկներ
Ստ. Մելիք-Բախշյանը լուրջ վաստակ ունի նաև բուհական դասագրքերի և ուսումնական ձեռնարկների ստեղծման գործում։ Նա համահեղինակ է «Հայ ժողովրդի պատմություն» բուհական դասագրքի, որն ունեցել է մի քանի հրատարակություն (Եր․, 1958-1960, 1963, 1975): Հեղինակ է նաև «Հայկական հնագրություն» (Եր․, 1978), և «Հայոց պատմության աղբյուրագիտություն» (Եր․, 1979, 1989, 1996) բուհական դասագրքերի,որը նաև որոշակի հետաքրքրություն է ներկայացնում հայ գրչությամբ հետաքրքրվողների համար,։
«Հայկական հնագրություն» բուհական դասագիրք
Ստ. Մելիք-Բախշյանի գրչին են պատկանում նաև 1987 թվականին հրատարակված «Հայկական հնագրություն» բուհական դասագիրքը, որը նաև որոշակի հետաքրքրություն է ներկայացնում հայ գրչությամբ հետաքրքրվողների համար, ինչպես նաև 1993 թվականին հրատարակած «Հայոց պատմություն» դասագիրքը՝ բուհ ընդունվողների համար ։
«Հայոց պատմության աղբյուրագիտություն» բուհական ձեռնարկ
Որպես հմուտ աղբյուրագետ, նա իր տարիների դասախոսական աշխատանքի փորձով առաջինն է հրատարակել «Հայոց պատմության աղբյուրագիտություն» բուհական ձեռնարկը, որն ընդգրկում է Հայաստանի պատմության հետ առնչվող հայ և օտար լեզուներով եղած գրեթե բոլոր կարևորագույն և բնույթով բազմազան աղբյուրները` հնագույն ժամանակներից մինչև XVIII դարի վերջը (հրատարակվել է 1979 թվականին և վերահրաարակվել՝ 1989 թվականին) ։
Հանրագիտարանային բնույթի բառարաններ
Ականավոր գիտնականը և դասախոսը մաս է կազմել հայ ականավոր գիտնականների այն եռյակի՝ պատմաաշխարհագետ, պատմական գիտությունների դոկտոր, պրոֆեսոր Թադևոս Խաչատուրի Հակոբյան, պատմաբան, պատմական գիտությունների դոկտոր, պրոֆեսոր Ստեփան Տիգրանի Մելիք-Բախշյան, լեզվաբան, բանասիրական գիտությունների դոկտոր, պրոֆեսոր Հովհաննես Խ. Բարսեղյան, որոնք հեղինակել են «Հայաստանի և հարակից շրջանների տեղանունների բառարան» հնգհատորյա կոթողային աշխատությունը, որը, փաստորեն, հենց Պատմական Հայքի տեղանունների գրեթե ամբողջական բառարանն է ։
«Հայաստանի և հարակից շրջանների տեղանունների բառարան» հնգհատորյա կոթողային աշխատությունը պրոֆեսոր Ստեփան Տիգրանի Մելիք-Բախշյանի հայագիտական հետազոտությունների հանրագումարն է։ Այդ մեծածավալ աշխատությունը Ստ. Մելիք-Բախշյանի և գործընկերների՝ բառարանի համահեղինակներ պրոֆեսորներ Թ. Հակոբյանի և Հ. Բարսեղյանի 40 տարվա տքնաջան աշխատանքի արդյունքն է։ Այն ընդգրկում է Հայքի՝ պատմական Հայաստանի, ներառյալ Կիլիկիայի և հարակից շրջանների շուրջ 140.000 տեղանուն ։ Բառարանը գրված է բազմալեզու և բազմատեսակ սկզբնաղբյուրների և ամենատարբեր ուսումնասիրությունների ու քարտեզների և անձնական շրջագայություններով ձեռք բերված արժեքավոր նյութերի հիման վրա։ Աշխատությունն ունի 150 պատմական քարտեզներ և բազմաթիվ լուսանկարներ ։
2002 թվականին այդ եզակի բառարանն արժանացել է Պողոսյան մրցանակի ։ Այն հայագիտական մնայուն արժեք է ։
2009 թվականին հետմահու լույս է տեսել Մելիք-Բախշյանի «Հայոց պաշտամունքային վայրեր» հանրագիտարանային բառարանը ։ Այս աշխատությունը ևս կարելի է դասել հայագիտական մնայուն արժեքների շարքը ։
Ստեփան Տիգրանի Մելիք-Բախշյանի անվան մրցանակ՝ պատմության և տեղանվանագիտության ոլորտում գիտական ուսումնասիրությունների համար
2013 թվականի մայիսին Մելիք-Բախշյան ընտանիքը հայտարարել է հայ ժողովրդի պատմության և հայոց տեղանվանագիտության ոլորտում գիտական ուսումնասիրությունների համար Ստեփան Տիգրանի Մելիք-Բախշյանի անվան մրցանակ սահմանելու մասին ։ Մրցանակային ֆոնդը կազմում էր մինչև 400.000 դրամ, որը հատկացրել են Ստեփան Տիգրանի Մելիք-Բախշյանի կինը՝ Արփենիկ Քաջբերունի Ներսիսյանը, որդին՝ Մհեր Մելիք-Բախշյանը, թոռները՝ Արամ Բիշարյանն ու Խաչիկ Գևորգյանը և Ստեփան Տիգրանի Մելիք-Բախշյանի ուսանողները, բարեկամները, գործընկերներն ու ընկերները։ Մրցույթի կազմակերպումն իրականացվում էր Ակադեմիական համագործակցության և օժանդակության հայկական ասոցիացիայի – ԱՐՄԱԿԱԴի հետ համագործակցությամբ ։ Մրցույթի պայմանները եղել են հետևյալը։ Կարող են մասնակցել 2007-2012 թթ. հայերեն, անգլերեն կամ ռուսերեն հայոց պատմության և հայոց տեղանվանագիտության ոլորտում Հայաստանում, ներառյալ՝ Արցախում տպագրված մենագրությունների Հայաստանի և Արցախի քաղաքացի հեղինակները։ 2013 թվականի մրցույթին դիմողները պետք է դիմելու ժամանակ աշխատելիս լինեն Հայաստանի կամ Արցախի գիտակրթական որևէ հաստատությունում, այդ թվում՝ ԵՊՀ պատմության ֆակուլտետ, ԵՊՀ արևելագիտության ֆակուլտետ, ԵՊՀ հայ բանասիրության ֆակուլտետ, ԵՊՀ միջազգային հարաբերությունների ֆակուլտետ, ՀՀ ԳԱԱ պատմության ինստիտուտ, ՀՀ ԳԱԱ հնագիտության և ազգագրության ինստիտուտ, ՀՀ ԳԱԱ արևելագիտության ինստիտուտ, ՀՀ ԳԱԱ լեզվի ինստիտուտ, Մատենադարան, ՀՊՄՀ բանասիրական ֆակուլտետ, ՀՊՄՀ պատմության և իրավագիտության ֆակուլտետ, Հայաստանի ամերիկյան համալսարանի համապատասխան ամբիոններ և կենտրոններ, Արցախի պետական համալսարանի համապատասխան ֆակուլտետներ և այլն։ Ընդ որում, ընտանիքը հայտարարել էր, որ Մրցանակը կարող էր շնորհվել նաև ետմահու։ Այս պարագայում մրցանակի համար պետք է դիմեին գիտնականի բարեկամները կամ գործընկերները։ Մրցույթին ներկայացվող մենագրությունը պետք է առնվազն երկու անգամ գրախոսված լիներ տեղական կամ միջազգային ակադեմիական պարբերականներում։ Մրցույթին ներկայացվելիք անհրաժեշտ բոլոր փաստաթղթերը պետք է ներկայացվեին միայն էլեկտրոնային եղանակով ։
Աղբյուրներ
Կատեգորիա:Շահկերտ գյուղում ծնվածներ Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ պատմության ֆակուլտետի շրջանավարտներ Կատեգորիա:ԵՊՀ դասախոսներ Կատեգորիա:ԽՄԿԿ անդամներ Կատեգորիա:Խորհրդային պատմաբաններ
Վարսագեղ հերմաֆրոդիտ
Վարսագեղ հերմաֆրոդիտ, վարսագեղազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Ամբողջությամբ ջրում սուզված միամյա լողացող բույս է։ Տերևները մանր են, գծային, մուգ կանաչ, թափանցիկ և մեկ ջղով։ Տերևների անոթներում գտնվող ծաղիկները ծաղկակիցներ չունեն։ Ծաղկապատը բացակայում է։ Պտուղը չոր է, լայն-թևավոր, չորս բլթակներով և չորս սերմերով ։
Տարածվածություն
Հայաստանում հանդիպում է միայն Ապարանի ֆլորիստիկական շրջանում և Չիլի լճում։ Բացի Հայաստանից, ընդհանուր արեալը ընգրկում է բարեխառը Եվրասիան և Հյուսիսային Ամերիկան ։
Էկոլոգիա
Աճում է վերին լեռնային գոտում՝ ծովի մակարդակից 2000 մ բարձրությունների վրա, լճակներում և ճահճացած տեղերում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին ։